fi fi de fi fi fi fi fi fi fi fi fi fi fi de fi fi fi fi fi en fi fi fi fi fi de fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi nl en en es en et en eo eo de fi de fi fi fi fi de fi de en de et fi fi fi it ms ms it fi fi pl pt fi eu fi fi fi en fi fi fi it io fi fi fi fi fi fi fi et fi fi fi fi fi sl fi fi en fi fi fi es fi
Kolme kokonaista päivää Berliiniä. Döner kebabia, currywurstia ja kaljaa, jota en oikeasti koskaan tavallisesti juo. Lukemattomia taidekeskusteluja kuvisporukan kanssa, taiteilijoiden työhuoneita ja henkeäsalpaavan suuria museoita. Converseihin ainakin sata kävelykilometriä lisää ja tupakansavun täyttämiä kapakoita iltaisin. Hostellin ruuhkainen aamupala ja eri kirjain-Bahnien reittien opettelua. Lehdet jo puissa ja jännittävä tunnelma Spreeparkin, hylätyn huvipuiston, aitojen juurella. Itse en uskaltanut kiivetä aidan yli, mutta jotkut rohkeat tekivät niin. Kolmessa päivässä ehti kokea niin paljon, että kotiin päästyä olo oli kuin katujyrän alle jääneellä. Ihan en ole vieläkään päässyt yli mahtavasta reissusta, joka hitsasi kuvispoppoon entistäkin tiukemmin yhteen.
Lähettänyt Annika klo 11.35 13 kommenttia :
Kohteen lähettäminen sähköpostitse Bloggaa tästä! Jaa Twitteriin Jaa Facebookiin
Tunnisteet: KAUPUNKIKUVA , KERTOMUKSIA , KOULUTIELLÄ , LUONTOKUVA , MUILLA MAILLA
Studiokuvausharjoitukseni saivat jatkoa tällä viikolla, kun ihanainen Henna kävi kuvattavanani tiistaina. Neitokainen ei kuulemma ollut koskaan aikaisemmin ollut kunnolla kameran edessä, mutta minun mielestäni malleilu sujui kuin vanhalta tekijältä! Itse huomaan koko ajan tulevani tutummaksi studiosalamoiden kanssa, ja osaan jo jonkin verran säätää laitteita. Olen kyllä niiiiin innoissani, että sain mahdollisuuden treenata yhtä lempiharrastuksistani ja saada siitä vieläpä opintopisteitä - ei hassumpi diili!
Lähettänyt Annika klo 10.56 4 kommenttia :
Tunnisteet: IHMISKUVA , KOULUTIELLÄ , KUVAUSKALUSTO , OMAT YSTÄVÄT
maanantai 7. huhtikuuta 2014
DER HIMMEL ÜBER BERLIN
Matkalaukku on pakattu, check-in tehty ja kynnet lakattu Converseihini sopiviksi. Ei enää kauaa, kun lähdemme kouluporukan kanssa kolmeksi päiväksi Berliiniin, hui! Viimeksi olen ollut lentokoneessa reilu kaksi vuotta sitten, kun matkasimme Joonan kanssa Las Palmasiin - samaiselta reissulta on myös ylläoleva lentokonekuva. Vatsassa kieltämättä kuhisee perhosia, ja olen tarkistanut matkalaukkuni sisällön ainakin viiteen kertaan ja punninnutkin sen vaikka miten monesti. Reissusta tulee kyllä taatusti ikimuistoinen, ja tätä paussia arkirutiineihin on odotettu jo monta kuukautta. Mukavaa alkanutta viikkoa ihan jokaiselle!
Lähettänyt Annika klo 12.02 8 kommenttia :
Kohteen lähettäminen sähköpostitse Bloggaa tästä! Jaa Twitteriin Jaa Facebookiin
Tunnisteet: KERTOMUKSIA , KOULUTIELLÄ , MUILLA MAILLA
lauantai 5. huhtikuuta 2014
Opiskelen luokanopettajaopintojeni ohella itselleni kuvataideopettajan pätevyyden, ja opintoihini kuuluu vapaavalintainen syventymiskohde. Itse päädyin syventymään studiokuvauksen saloihin, sillä koulultamme löytyy pieni valokuvausstudio. Olenkin houkutellut kavereitani ja tuttujani malleikseni, sillä studio on varattuna minulle neljäksi kokonaiseksi päiväksi. Yllä olevat kuvat nappasin Marikasta ihan ensimmäisenä studiopäivänäni, ja vaikka tiedänkin tarvitsevani vielä paljon treeniä, olen kovin tyytyväinen aikaansaannoksiimme.
Lähettänyt Annika klo 12.37 12 kommenttia :
Kohteen lähettäminen sähköpostitse Bloggaa tästä! Jaa Twitteriin Jaa Facebookiin
Tunnisteet: IHMISKUVA , KOULUTIELLÄ , KUVAUSKALUSTO , PERHE , TAMPERE
perjantai 4. huhtikuuta 2014
Vanhempieni koirat Venla ja Peetu ovat kyllä meikäläisen suosikkipörrötyypit. Peetu on hieman ujo, mutta jotenkin kovin symppis kaveri, josta tulee mieleen Nalle Puhin Ihaa-kaveri. Sellainen, joka tekee niin kuin käsketään ja tyytyy kohtaloonsa, mutta elelee silti jotakuinkin tyytyväistä elämää. Vempulan lempinimi kuvaa neitiä hyvin; hän tietää selvästi olevansa koiraperheen (ja miksei koko muunkin perheen...) pää, kokee tärkeäksi tehtäväkseen pitää vahtia vanhempieni omakotitalossa ja vähän muuallakin eikä säästele temperamenttista luonnettaan. Rohkeana itseään pitävä neitikoira kuitenkin pelkää kuollakseen muun muassa erästä pehmolelu-yksisarvista. Peetu nyt pelkää ihan mitä tahansa...
Vastakohdat täydentävät toisiaan, ja kovin erilaisista luonteistaan huolimatta Venla ja Peetu ovat ylimmät ystävykset. Ja niin kovin rakkaita minullekin.
Lähettänyt Annika klo 9.43 6 kommenttia :
Kohteen lähettäminen sähköpostitse Bloggaa tästä! Jaa Twitteriin Jaa Facebookiin
Tunnisteet: ELÄINYSTÄVÄT , KERTOMUKSIA , OMAT YSTÄVÄT , PERHE
torstai 3. huhtikuuta 2014
Kukkuu kaiffarit! Se on Numeropalvelun tyttö tääl! No on mulla nimikin ja se on Riina. Oon lukenut Annikan blogia viime kesästä asti kun aloitin työt ihanaisessa nollakakkosessa ja varsinkin pitkinä ilta – ja yövuoroina on paaaljon aikaa lukea blogeja ja Annikalla on niin törkeen hyvä tunnelma niin jäin sit koukkuun. Kun Annika kuulutti vierasbloggaus mahdollisuutta niin ajattelin: ”hetkeni on koittanut, sisäinen tähtibloggarini pääsee valloilleen!” Mutta sitten mietin, että siihen on erittäin hyvä syy, miksi en ole menestyksekäs lifestylenbloggari vaikka henkisesti olenkin vähintään eevakolu.
Päätettiin sitten, että koska ra-kas-tan blogeja ja kaikkia blogihaasteita, niin toteutan vieraspostauksenani perinteisen Päivä kuvina – menon ja pidemmittä puheitta, seuraa numeropalvelutytön "tämän-takia-minulla-ei-ole-lifestyleblogia-vaikka-välillä-kuvittelen-olevani-oman-elämäni-eeva-kolu-päivä-kuvina”. Kaikki kuvat otettu Samsung Galaxy II:sella ja muokattu A Beautiful Mess – sovelluksella.
1. Ah, ihana aamu. Suomalaista designiä ja ajatuksia aivoille (skippasin kaikki Ukraina uutiset koska todellisuudessa aamuisin maailmanpolitiikka ei kiinnosta, hävettää vaan vähän). Aamiaiseksi nautin sitä uutta Rahkaisaa jogurttia ja se ei kuulkaat maistunut yhtään mansikalle eikä rahkalle, en suosittele. Kahvi oli hyvää.
2. Onko mitään juntinpaa kun jumppavideoiden kanssa treenaaminen? No ehkä Crocsit (vaikka niistäkin jossain blogimestoissa leivotaan kesän 2014 kuuminta juttua…). Ja siis mun puolustus on et kyseessä oli kuitenkin katu-uskottavasti jooga jota harjoiteltiin siis Tablet Sovelluksen kanssa eikä millään veehooässällä! Huomatkaa myös päällekkäin olevat läppärit ja sata kirjaa sohvapöydän alle, asunnossa kirjoitetaan kahta kandia.
3. Täsä mä ny sit oon! Koitin ottaa selfiee ekaa kertaa ajastimella ja… no…. meni niin kauan aikaa että melkein myöhästyin viikon ainoalta luennolta – Time well spend. No Näette sentään OOTD:n joka on melko klassista meikää koska tyyli-ikonini on Glee:n Rachel Berry – Season 2.
4. Maailma on menettänyt minussa mahtavan graafisen suunnittelijan. Jos jäi epäselväksi, niin kyseessä on Kiinan ja USA:n talouden rakenteen mallinnus!
5. Menos duunii. Meillä on ehkä eeppisin aula ikinä!! Työvuoron suurin pettymys oli se, ettei Vladimir Putinille ole julkista numeroa. Nyyh.
6. Pienet pirskeet ainejärjestöni entisten ja nykyisten juhlavastaavien muodostaman salaseuran kesken. Tulin tyylikkäästi tunnin myöhässä ja unohdin ostamani jäätelön työpaikan pakastimeen. Kyllä, tämä on minun käsitykseni onnistuneesta kuvasta.
7. Klo 00.35 entligen hemma! Joo meillä on pinkki valo vessassa.
8. HA! Otin tämän seuraavana aamuna koska halusin parillisen määrän kuvia! Kuvassa kuolleet kukat ja Sokrates. Ehkä eniten minua kuvaava parivaljakko ikinä!
Kuvaile itseäsi viidellä sanalla. Höppänä, hyväntuulinen, hurmaava, avulias ja ironinen
Mikä sinusta tulee isona? Valtiotieteiden maisteri eli maailmanparantaja/virkamies
Jos nyt saisit teleportata itsesi mihin tahansa, minne menisit?  Siihen hetkeen että toi kandi on kirjoittanut itse itsensä.
Kuka on esikuvasi?  Ihailen ihmisiä jotka itsesäälin sijasta koittavat tehdä asialle jotain. Tällä hetkellä jakamattoman ihailuni saa Malala Yousafzai, muikki on 16 ja saanut enemmän aikaa kun mitä minä tulen ikinä saamaan!
Kirjoitatko omaa blogia / voisitko kuvitella perustavasi oman blogin? Noh, kuten ehkä huomaatte, en pidä mutta olisin ihan mahtava bloggailussa. Tällä hetkellä ylläpidän kuitenkin huippuaktiivista ja mahtavaa instagram tiliä @riinapursiainen
ps. valitsemastani kappaleesta sen verran että kuvin ottopäivänä oli YK:n International Day of Happines ja sen lisäksi kappaleeni on salainen aseeni ikävyyden karkoitukseen: etsi vessa, pistä kappale soimaan ja bailaa yksin! Johan rupes hymy nousemaan huulille!
pps. Kiitos Annikalle unelmani toteuttamisesta! WOHOO!
Lähettänyt Annika klo 18.15 2 kommenttia :
Kohteen lähettäminen sähköpostitse Bloggaa tästä! Jaa Twitteriin Jaa Facebookiin
Uudemmat tekstit Vanhemmat tekstit Etusivu
Tilaa: Blogitekstit ( Atom )